CELEX: 32010L0081
Language: hu
Date: 2010-11-25 00:00:00
Title: A Bizottság 2010/81/EU irányelve ( 2010. november 25. ) a 91/414/EGK tanácsi irányelvnek a 2-fenil-fenol hatóanyag felhasználásának kiterjesztése tekintetében történő módosításáról EGT-vonatkozású szöveg

26.11.2010   
            
            
               HU
            
            
               Az Európai Unió Hivatalos Lapja
            
            
               L 310/11
            
         A BIZOTTSÁG 2010/81/EU IRÁNYELVE
   (2010. november 25.)
   a 91/414/EGK tanácsi irányelvnek a 2-fenil-fenol hatóanyag felhasználásának kiterjesztése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               A 2009/160/EU bizottsági irányelv (2) hatóanyagként felvette a 2-fenil-fenolt a 91/414/EGK irányelv I. mellékletébe azzal a külön rendelkezéssel, hogy a tagállamok kizárólag zárt drencherkabinban (öntözőkabinban) beltéri használatra betakarítás utáni gombaölő szerként engedélyezhetik.
            
         
               (2)
            
            
               A zárt öntözőkabinokra való korlátozás megszüntetése érdekében a bejelentő 2010. június 18-án más alkalmazási technikákról – így például viaszos kezelésről, merítéses kezelésről és habfüggönyös kezelésről – is benyújtott információkat.
            
         
               (3)
            
            
               Spanyolország, amelyet a 2229/2004/EK bizottsági rendelet (3) referens tagállamnak jelölt ki, kiértékelte a kiegészítő információkat, és a 2-fenil-fenol értékelő jelentésének tervezetéhez 2010. július 30-án benyújtott a Bizottsághoz egy kiegészítést, amelyet észrevételezés céljából megküldtek a többi tagállamnak és az Európai Élelmiszer-biztonsági Hatóságnak (EFSA). A beérkezett észrevételek nem számoltak be jelentős aggályokról, és sem a többi tagállam, sem az EFSA nem vetett fel olyan szempontot, amely a felhasználás kiterjesztését kizárná. Az értékelő jelentés tervezetét és a hozzá tartozó kiegészítést az Élelmiszerlánc- és Állat-egészségügyi Állandó Bizottság keretében a Bizottság a tagállamokkal együtt megvizsgálta, majd a 2-fenil-fenolról szóló bizottsági vizsgálati jelentésként 2010. október 28-án véglegesítette.
            
         
               (4)
            
            
               Az alkalmazási technikákra vonatkozóan a bejelentőtől kapott új információk és a referens tagállam által elvégzett új értékelés szerint a 2-fenil-fenolt tartalmazó növényvédő szerek várhatóan általában megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek, különös tekintettel a betakarítás utáni gombaölő szerként való beltéri használatokra vonatkozóan, amelyeket a Bizottság vizsgálati jelentésében megvizsgált és részletesen ismertetett. Következésképpen többé nem szükséges a 2-fenil-fenol használatát – ahogy ezt a 2009/160/EU irányelvvel módosított 91/414/EGK irányelv jelenleg előírja – kizárólag zárt öntözőkabinokra korlátozni.
            
         
               (5)
            
            
               E megállapítástól függetlenül egyes konkrét kérdésekről indokolt további információkat beszerezni. A 91/414/EGK irányelv 6. cikkének (1) bekezdése szerint valamely hatóanyagnak az I. mellékletbe való felvételét feltételekhez lehet kötni. A 2-fenil-fenol esetében indokolt előírni, hogy a bejelentő szolgáltasson további adatokat, amelyekkel megerősíthetők az öntözőkabinos alkalmazásoktól eltérő alkalmazási technikákkal adódó szermaradék-értékek.
            
         
               (6)
            
            
               Indokolt továbbá előírni, hogy a tagállamok fordítsanak külön figyelmet a szert kezelő személyek és dolgozók védelmére, és gondoskodjanak arról, hogy a felhasználás feltételei között szerepeljen a megfelelő egyéni védőfelszerelés használata.
            
         
               (7)
            
            
               A 91/414/EGK irányelvet ezért a fentieknek megfelelően módosítani kell.
            
         
               (8)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2010. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2011. január 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2010. november 25-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 230., 1991.8.19., 1. o.
   
      (2)  HL L 338., 2009.12.19., 83. o.
   
      (3)  HL L 379., 2004.12.24., 13. o.
   
      MELLÉKLET
      A 91/414/EGK irányelv I. mellékletében a 305. sor helyébe a következő szöveg lép:
      
         
                     Szám
                  
                  
                     Közhasználatú név, azonosító szám
                  
                  
                     IUPAC-név
                  
                  
                     Tisztaság (1)
                     
                  
                  
                     Hatálybalépés
                  
                  
                     A bejegyzés megszűnése
                  
                  
                     Külön rendelkezések
                  
               
                     „305
                  
                  
                     2-fenil-fenol (beleértve sóit is, mint például a nátriumsóját)
                     CAS-szám: 90-43-7
                     CIPAC-szám: 246
                  
                  
                     
                        bifenil-2-ol
                     
                  
                  
                     ≥ 998 g/kg
                  
                  
                     2010. január 1.
                  
                  
                     2019. december 31.
                  
                  
                     A.   RÉSZ
                     Kizárólag beltéri használatra, betakarítás utáni gombaölő szerként engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni a 2-fenil-fenolról szóló, az Élelmiszerlánc- és Állat-egészségügyi Állandó Bizottság által 2009. november 27-én véglegesített, majd az Élelmiszerlánc- és Állat-egészségügyi Állandó Bizottság által 2010. október 28-án módosított vizsgálati jelentésben és különösen annak I. és II. függelékében szereplő megállapításokat.
                     Az átfogó értékelésben a tagállamoknak külön figyelmet kell fordítaniuk a következőkre:
                     
                                 —
                              
                              
                                 a szerrel foglalkozók és más dolgozók védelme, és gondoskodás arról, hogy a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 megfelelő hulladékkezelési módszerek bevezetése az alkalmazás során visszamaradó hulladékoldat kezelésére, ideértve a öntözőkabinos és más alkalmazási rendszerek mosóvízének kezelését is. Azok a tagállamok, amelyek megengedik a szennyvíz csatornarendszerbe való kibocsátását, gondoskodnak arról, hogy helyi kockázatelemzés készüljön.
                              
                           Az érintett tagállamok gondoskodnak arról, hogy a bejelentő benyújtsa a Bizottságnak a következőket:
                     
                                 —
                              
                              
                                 további információk a dolgozók és fogyasztók esetében a bőr depigmentációjának veszélyéről amiatt, hogy ki lehetnek téve a citrusfélék héján megjelenő 2-fenil-hidrokinon (PHQ) metabolit hatásainak,
                              
                           
                                 —
                              
                              
                                 további információk annak megerősítésére, hogy a szermaradék-vizsgálathoz alkalmazott analitikai módszer helyesen határozza-e meg a 2-fenil-fenolból származó szermaradékok, a 2-fenil-hidrokinon (PHQ) és ezek konjugátumainak számszerű mennyiségét.
                              
                           A tagállamok gondoskodnak arról, hogy a bejelentő ezeket az információkat 2011. december 31-ig benyújtsa a Bizottsághoz.
                     Emellett a 2-fenil-fenol esetében az érintett tagállamok gondoskodnak arról, hogy a bejelentő szolgáltasson további adatokat, amelyekkel megerősíthetők az öntözőkabinos alkalmazásoktól eltérő alkalmazási technikákkal adódó szermaradék-értékek.
                     A tagállamok gondoskodnak arról, hogy a bejelentő ezeket az információkat 2012. december 31-ig benyújtsa a Bizottsághoz.”
                  
               
      
         (1)  A hatóanyag azonosítására és meghatározására vonatkozó további információk a hatóanyag vizsgálati jelentésében találhatók.